Laerskool Tygerpoort het ’n reuse Kersspel, waarin elke enkele leerling van die skool betrokke was, op 14 en 15 Oktober op die planke gebring.
Die revue, genaamd ‘Jesus Leef’, is geskryf en redigeer deur Alta-Helene Burger, ’n onderwyseres. Al die onderwysers en ’n klompie ouers het gesorg vir afrigting en choreografie. Wat die Kersspel besonder gemaak het, was die kinders se duidelike genot en entoesiasme om deel te neem. Die verhoog was kleurryk en skouspelagtig, met helder en skeppende kostuums, beligting en klank.